Kwa mfano nchini Kenya robo tatu ya wanawake waliopo katika ndoa kati ya umri wa miaka 15 hadi 49 wanataka kuzuia kupata mimba ama hata kuchelewesha kwa miaka miwili, ijapokuwa ni asilimia 39 inayoripoti kutumia mbinu hizo za kisasa.

Ongezeko la matumizi ya mbinu hizo za kuzuia mimba huenda likasababisha mimba chache zisizo na mpango , kushuka kwa vingo vya maambukizi ya HIV kutoka kwa mama hadi mtoto visa vichache vya uavyaji mimba mbali na vifo vya watoto.

Ni kutokana na sababu hizo ambapo wanasayansi wamelazimika kutengeneza dawa ya kuzuia mimba ambayo wanasema ina athari ya viwango vya juu, iko salama na haiathiri hamu ya utendaji ngono.

Majaribio ya dawa hiyo kwa jina dimethandrolone undecanoate or DMAU, yalifanikiwa nchini Marekani.

Watafiti wamegundua kwamba dawa hiyo inakandamiza nguvu za homoni za kiume hadi kuziangamiza. 

Homoni za  Testosterone ndio homoni zinazodhibiti nguvu za kiume.

Lakini Je wakati umefika kwa wanaume kuchukua jukumu la kupanga uzazi?

Je watakuwa tayari kuchukua gharama, athari za kudhibiti uzazi na badala yake kuchukua jukumu ambalo limekuwa likiachiwa wanawake?

Kuna majaribio mengi yenye matokeo mazuri kuhusu mbinu hiyo ya kuzuia mimba miongoni mwa wanaume huku ripoti zikisema kuwa kuna matumaini ya kuwa na dawa hiyo ama hata sindano katika kipindi cha miaka mitano ijayo.

Tulimuuliza  Charles mwenye umri wa miaka 33 iwapo angetumia dawa hiyo ya kupanga uzazi. 

Alifikiria swala hilo kwa sekunde chache halafu akauliza , ''Subiri dakika moja, je inamaanisha kwamba nitakuwa siwezi kutoa kitu wakati wa tendo la ndoa ama?''.

Charles ambaye hajaoa lakini ana uwezo wa kufanya ngono anaendelea kuelezea,  ''Unajua ni kwa nini wanaume wengi watakujibu hapa''. 

''Kwa sababu hata iwapo mwanamume hataki mtoto, bado wanataka kuwa na uwezo wa kuweza kuzalisha. Najua dawa hiyo haitaathiri uwezo wangu wa kushiriki tendo la ngono lakini siwezi''.

Jimmy Mumbo ambaye ni kijana aliyeoa hivi majuzi anasema kuwa kuhusika kwa wanaume kupanga uzazi hakutaathiri shughuli yote ya upangaji... \n\nNipe kichwa kizuri cha makala hapo juu.
Je wanaume nao wanafaa kuchukua jukumu la kupanga uzazi?